open-index/open-wikipedia-markdown huggingface dataset:
Έγκλημα στο Λάος

Το **έγκλημα στο [[Λάος]]** υπάρχει σε διάφορες μορφές όπως είναι η διαφθορά, οι ληστείες, οι βιασμοί τουριστριών, οι δολοφονίες, το εμπόριο ναρκωτικών και το εμπόριο λευκής σάρκας.

## Κατά τοποθεσία
Το αμερικανικό υπουργείο Εξωτερικών εξέδωσε ταξιδιωτική οδηγία αναφέροντας ότι το Βανγκ Βιένγκ είναι μια τοποθεσία στο Λάος υψηλού κινδύνου για τους τουρίστες σε σχέση με τους κινδύνους βιασμού και ληστείων. Πολλά εστιατόρια σε αυτήν την περιοχή προσφέρουν διάφορα μενού, ιδίως «πίτσες», «κοκτειλς ή «τσάγια» που ενδέχεται να περιέχουν άγνωστες ουσίες ή οπιούχα ναρκωτικά. Αυτά τα προϊόντα διαφημίζονται συχνά ως «χαρούμενα» ή «ειδικά» είδη. Αυτές οι άγνωστες ουσίες ή τα οπιούχα μπορεί να είναι επικίνδυνες, προκαλώντας σοβαρή ασθένεια ή ακόμη και το θάνατο.

Η Νότια Κορέα τον Μάρτιο του 2016 ακολούθησε τις ΗΠΑ και την Αυστραλία στην έκδοση ταξιδιωτικής οδηγίας για ταξίδια προς την κεντρική επαρχία Σαϊσομπούν του Λάος, καθώς και για τη διαδρομή 13 που εκτείνεται από το Κάσι έως το Φου Χουν, μέρος της οδικής σύνδεσης μεταξύ Βιεντιάν και Λουάνγκ Πράμπανγκ. Η οδηγία αυτή ακολούθησε έναν αριθμό πρόσφατων περιστατικών που αφορούσαν δολοφονίες Κινέζων υπηκόων που εργάζονταν στο Λάος.
## Έγκλημα ανά τύπο
Η μικροεγκληματικότητα, που περιλαμβάνει κλοπές και αρπαγές πορτοφολιών, είναι ένα ζήτημα στο Λάος. Ψεύτικα και πλαστά εμπορεύματα βρίσκονται εύκολα σε πολλά μέρη του Λάος.
## Βίαιο έγκλημα
Το βίαιο έγκλημα είναι λιγότερο εμφανές, αν και ο ρυθμός του αυξάνεται, από τον Ιούλιο του 2013. Το να ταξιδέψει κάποιος μόνος σε απομακρυσμένες περιοχές μέσα στην νύχτα είναι επικίνδυνο ειδικά για τους αλλοδαπούς.
## Διαφθορά

Η διαφθορά είναι ένα πρόβλημα στο Λάος. Ο Διεθνής Δείκτης Διαφάνειας για το 2012 κατέταξε τη χώρα στον αριθμό 160, από τις 176 χώρες συνολικά.  Η κυβέρνηση του Λάος καταβάλλει προσπάθειες να εξαλείψει ή να περιορίσει τη διαφθορά.
## Παράνομο εμπόριο ναρκωτικών
Το παράνομο εμπόριο ναρκωτικών είναι ένα σημαντικό ζήτημα στο Λάος. Η χώρα διαθέτει μεγάλο αριθμό παραγωγής παπαρουνών. Η κυβέρνηση του Λάος προσπαθεί να τερματίσει αυτό το πρόβλημα που κάποτε ήταν ένας από τους μεγαλύτερους παραγωγούς οπίου στον κόσμο. Σήμερα το Λάος δεν έχει πλέον τόσο ισχυρή βιομηχανία οπίου, με περίπου το 94% των εκμεταλλεύσεων οπίου να έχει εξαλειφθεί από την επιφάνεια της χώρας το 2005, ωθώντας τη χώρα να επικαλέστεί τις προσπαθειές τις κατά του οπίου ως μια μεγάλη επιτυχία. Από την άλλη πλευρά, όλο και περισσότερα άλλα ναρκωτικά όπως η ηρωίνη διακινούνται στη χώρα. Τα τελευταία χρόνια, πολλοί αλλοδαποί έχουν πεθάνει στο Λάος μετά τη χρήση παράνομων ναρκωτικών, όπως είναι οι μεθαμφεταμίνες, το όπιο και η ηρωίνη. Η δραστικότητα ορισμένων από αυτών των φάρμακων μπορεί να είναι αρκετές φορές εκείνη των παρόμοιων ουσιών που βρίσκονται στις Ηνωμένες Πολιτείες. 

## Εμπορία σεξ στο Λάος

Το Λάος είναι κυρίως χώρα καταγωγής για σεξουαλικά διακινούμενα άτομα. Πολλοί πολίτες, κυρίως γυναίκες και κορίτσια, από όλες τις εθνοτικές ομάδες και αλλοδαπούς έχουν πέσει θύματα εμπορίας σεξ στο Λάος.

## Παραπομπές

Κατηγορία:Λάος
Κάτω Κτιμένη Καρδίτσας

Η **Κάτω Κτιμένη** είναι ημιορεινό χωριό της Θεσσαλίας στην Περιφερειακή Ενότητα Καρδίτσας.

## Γεωγραφικά στοιχεία
Η Κάτω Κτιμένη βρίσκεται στα νοτιοδυτικά όρια με την Περιφερειακή Ενότητα Φθιώτιδας, σε απόσταση 32 χλμ. Ν. από τους Σοφάδες (έδρα του δήμου), 40 χλμ. ΝΑ. από την Καρδίτσα και 54 χλμ. ΒΔ. από την Λαμία. Το χωριό είναι χτισμένο στις όχθες της τεχνητής λίμνης Σμόκοβου, σε υψόμετρο 420 μέτρα στις δυτικές πλαγιές του όρους Ξεροβούνι που αποτελεί τμήμα του οροσυμπλέγματος των Αγράφων και της Νότιας Πίνδου. Οι κάτοικοί του ασχολούνται με την γεωργία, την κτηνοτροφία και τον ιαματικό τουρισμό ενώ λειτουργούν παραδοσιακά καφενεία - ουζοπωλεία και παντοπωλεία λειτουργούν όλο τον χρόνο.

## Διοικητικά - πληθυσμιακά στοιχεία
Ως ξεχωριστός οικισμός αναφέρεται επίσημα το 1928 όταν προσαρτήθηκε στην τότε κοινότητα Κτημένης. Το 1961 με το ΦΕΚ 95Α - 10/06/1961 ορίστηκε έδρα της ομώνυμης κοινότητας. Σύμφωνα με το πρόγραμμα Καλλικράτης μαζί με την Κτιμένη αποτελούν την κοινότητα Κτιμένης και σύμφωνα με την απογραφή του 2011 έχει 249 κατοίκους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Πέτρος Κουναλάκης

Ο **Πέτρος Κουναλάκης** (1937 – 28 Οκτωβρίου 2020) ήταν Έλληνας δημοσιογράφος, οικονομολόγος και πολιτικός της Αριστεράς.

Υπήρξε μέλος της ΕΔΑ και του ΚΚΕ από το 1959. Στη διάρκεια της δικτατορίας εργάσθηκε στη Γερμανία και αργότερα εγκαταστάθηκε στο Παρίσι ως υπεύθυνος του Πατριωτικού Μετώπου (ΠΑ.ΜΕ.) Δυτικής Ευρώπης. Στη διάσπαση του 1968 εντάχθηκε στο ΚΚΕ Εσωτερικού και στην συνέχεια ήταν στέλεχος της ΕΑΡ και του Συνασπισμού, από τον οποίο παραιτήθηκε το 2003, διαφωνώντας με τις θέσεις του έναντι του ΠΑΣΟΚ και της συνεργασίας των κεντροαριστερών δυνάμεων, που ο ίδιος υποστήριζε.

Απεβίωσε στις 28 Οκτωβρίου 2020 σε ηλικία 83 ετών.

## Παραπομπές


## Πηγές
* https://www.in.gr/2020/10/28/greece/pethane-o-petros-kounalakis/

Κατηγορία:Έλληνες δημοσιογράφοι του 20ού αιώνα
Κατηγορία:Πολιτικοί ΚΚΕ Εσωτερικού
Κατηγορία:Πολιτικοί του Κομμουνιστικού Κόμματος Ελλάδας
Κατηγορία:Πολιτικοί του Συνασπισμού της Αριστεράς των Κινημάτων και της Οικολογίας
MBC (Νότια Κορέα)

Η **MBC** (*Munhwa Broadcasting Corporation*) είναι μία από τις κορυφαίες εταιρείες τηλεοπτικών και ραδιοφωνικών δικτύων της Νότιας Κορέας. Το *Munhwa* είναι η κορεατική λέξη για τον «πολιτισμό». Ο κορυφαίος επίγειος τηλεοπτικός σταθμός MBC TV είναι το κανάλι 11 (LCN) για ψηφιακά.

Η MBC ιδρύθηκε στις 2 Δεκεμβρίου 1961 και είναι ένας επίγειος ραδιοτηλεοπτικός φορέας της Κορέας, ο οποίος διαθέτει ένα εθνικό δίκτυο 17 περιφερειακών σταθμών. Παρόλο που δραστηριοποιείται στη διαφήμιση, το MBC είναι δημόσιος ραδιοτηλεοπτικός οργανισμός, καθώς ο μεγαλύτερος μέτοχος της είναι δημόσιος οργανισμός, το Ίδρυμα του Broadcast Culture. Σήμερα, είναι μια ομάδα πολυμέσων με ένα επίγειο τηλεοπτικό κανάλι, τρία ραδιοφωνικά κανάλια, πέντε καλωδιακά κανάλια, πέντε δορυφορικά κανάλια και τέσσερα κανάλια DMB.

Η MBC έχει την έδρα της στο Digital Media City (DMC), στο Mapo-gu, στη Σεούλ και διαθέτει τις μεγαλύτερες εγκαταστάσεις παραγωγής εκπομπών στην Κορέα, όπως το ψηφιακό κέντρο παραγωγής Dream Center στο Ilsan, εσωτερικά και εξωτερικά σετ στο Yongin Daejanggeum Park.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις Μέσων Μαζικής Ενημέρωσης
Κατηγορία:Επιχειρήσεις στη Νότια Κορέα
Τρομοκρατική επίθεση στη Βιέννη το 2020

Στις 2 Νοεμβρίου 2020 πραγματοποιήθηκε **τρομοκρατική επίθεση στη Βιέννη**, με 4 νεκρούς και 23 τραυματίες. 

Ο δράστης ήταν ένας 20χρονος αλβανικής καταγωγής, με αυστριακή υπηκοότητα και υπηκοότητα Βόρειας Μακεδονίας και ήταν γνωστός στις αρχές καθώς είχε προσπαθήσει παλιότερα να φτάσει στη Συρία και να ενταχθεί στο Ισλαμικό Κράτος. Σκοτώθηκε από τους Αυστριακούς αστυνομικούς λίγα λεπτά μετά την επίθεση. 

## Η επίθεση
Στις 20.00, τη 2α Νοεμβρίου 2020, ο 20χρονος Kujtim Fejzullai, οπλισμένος με ένα πυροβόλο, ένα πιστόλι και μια ματσέτακαι φορώντας ένα γιλέκο με ψεύτικα εκρηκτικά επιτέθηκε σε διάφορους ανθρώπους στο ιστορικό κέντρο της Βιέννης. Εννέα λεπτά αργότερα ο δράστης εξουδετερώθηκε από την αυστριακή αστυνομία. Οι αρχικές αναφορές της αστυνομίας έκαναν λόγω για περισσότερους δράστες αλλά τελικά επιβεβαιώθηκε ότι ο δράστης ήταν ένας, ο οποίος μετακινούνταν κατά τη διάρκεια της επίθεσης.  

Τα τέσσερα θύματα ήταν ένας 39χρονος Αυστριακός, μια 24χρονη Γερμανίδα, μια 44χρονη Αυστριακή και ένας 21χρονος Αυστριακός πολίτης, αλβανικής καταγωγής, από τη Βόρεια Μακεδονία. Είκοσι τρεις άλλοι άνθρωποι τραυματίστηκαν: δεκατρείς Αυστριακοί, τέσσερις Γερμανοί, δύο Σλοβάκοι και ένας από το Αφγανιστάν, ένας από τη Βοσνία Ερζεγοβίνη, ένας από τη Κίνα και ένας από το Λουξεμβούργο.  Οι τραυματίες έφεραν τραύματα από σφαίρες και μαχαίρι. Μεταξύ των τραυματιών ήταν ένας 28χρονος αστυνομικός, τον οποίο, μαζί με μια ηλικιωμένη γυναίκα, έσωσαν ένας Παλαιστίνιος και δύο Τουρκοαυστριακοί, που βρίσκονταν στη περιοχή και τους μετέφεραν στα ασθενοφόρα. Ο ένας από τους δύο Τουρκοαυστριακούς τραυματίστηκε στη συνέχεια από το δράστη. Και οι τρεις δέχτηκαν συγχαρητήρια για τη πράξη τους. 

## Ο δράστης
Ο Kujtim Fejzullai είχε γεννηθεί στη πόλη Mödling, νότια της Βιέννης και είχε ζήσει στο Σανκτ Πέλτεν.   Μερικές ώρες πριν την επίθεση είχε δηλώσει τη πίστη του στο Ισλαμικό Κράτος, με ανάρτηση στα αραβικά, στο Instagram post, χρησιμοποιώντας το όνομα Abu Dujana al-Albani και κρατώντας τα όπλα με τα οποία πραγματοποίησε την επίθεση. 

Ήταν ένας από τους 90 Αυστριακούς Ισλαμιστές, που είχαν προσπαθήσει να φτάσουν στη Συρία και να ενταχθούν στο Ισλαμικό Κράτος και για το λόγο αυτό τον Απρίλιο του 2019 του είχε επιβληθεί ποινή φυλάκισης 22 μηνών αλλά το Δεκέμβριο του ίδιου έτους είχε αφεθεί ελεύθερος με περιοριστικούς όρους.  Είχε συμμετάσχει σε πρόγραμμα αποριζοσπαστικοποίησης της οργάνωσης DERAD. 

## Παραπομπές


Κατηγορία:Τρομοκρατικά γεγονότα
Κατηγορία:Ιστορία της Αυστρίας
Έγκλημα στη Σρι Λάνκα

Το **έγκλημα στη [[Σρι Λάνκα]]** διακρίνεται σε διάφορες μορφές και χωρίζεται σε δύο ευρείες κατηγορίες: τα σοβαρά εγκλήματα (αυτά που είναι ποινικά διώξιμα) και τα δευτερεύοντα εγκλήματα (αυτά που δεν είναι). Εξαιρέσεις για εγκληματικές ευθύνες ορίζονται για λόγους βίας, παραφροσύνης, δηλητηρίασης, αναγκαιότητας και αυτοάμυνας. Η τιμωρία για το έγκλημα λαμβάνει πολλές μορφές: κοινωνική εργασία, πρόστιμο, κατάσχεση περιουσίας, φυλάκιση, αναστολή ποινής, μαστίγωμα καθώς και θανατική ποινή , η οποία παρότι προβλέπεται στο δίκαιο της χώρας, δεν έχουν πραγματοποιηθεί εκτελέσεις από το 1976.

## Εγκλήματα κατά γυναικών και παιδιών
Η Σρι Λάνκα συμμετέχει στη βιομηχανία της πορνείας και οι περισσότεροι πελάτες αυτού του εμπορίου στη χώρα είναι ξένοι ταξιδιώτες.  Ωστόσο, οι περισσότερες πράξεις που σχετίζονται με την πορνεία, όπως η εμπορία οικών ανοχής και η προμήθεια ιερόδουλων είναι παράνομες. Η πορνεία δεν έχει γίνει τόσο σοβαρό ζήτημα στη Σρι Λάνκα όσο σε ορισμένες γειτονικές χώρες.  

Η εμπορία παιδιών είναι ένα σοβαρό πρόβλημα στη Σρι Λάνκα. Τα περισσότερα παιδιά που διακινούνται βιώνουν απάνθρωπη μεταχείριση και μετατρέπονται σε μέρη της πορνογραφικής βιομηχανίας ή σεξουαλικούς σκλάβους.

## Διαφθορά
Η διαφθορά είναι διαδεδομένη στη Σρι Λάνκα καθώς η χώρα αναφέρεται ως «μια από τα πιο διεφθαρμένες στον κόσμο» από το ινστιτούτο Lanka Standard . Υπήρξαν περιπτώσεις κατά τις οποίες οι αστυνομικοί λάμβαναν δωροδοκίες από παραβάτες που επιθυμούσαν να μην διωχθούν ποινικά. Η κυβέρνηση έχει καταβάλει προσπάθειες για τον περιορισμό της διαφθοράς στη χώρα και όρισμένοι άνθρωποι συνελήφθησαν και κατηγορήθηκαν για διαφθορά.

Η διαφθορά αποτελέι μεγάλη πρόκληση για την κυβέρνηση της Σρι Λάνκα. Ωστόσο, δεν φαίνεται να αποτρέπει τις ξένες επενδύσεις, παρότι θεωρείται ως επίμονο ζήτημα όσον αφορά στον εκτελωνισμό και το λαθρεμπόριο ορισμένων καταναλωτικών προϊόντων.
## Έρευνα
Το εγκληματολογικό τμήμα κάθε αστυνομικού τμήματος της Σρι Λάνκα χωρίζεται σε πολλά υποτμήματα. Η πρωταρχική του αποστολή είναι η προστασία των πολιτών από κάθε είδους εγκλήματα που διαπράτονται στη χώρα. Συντονίζεται με πολιτικές και στρατιωτικές υπηρεσίες, συλλαμβάνει εγκληματίες και λαμβάνει τις κατάλληλες νομικές ενέργειες μετά τη διάπραξη του εγκλήματος. Το τμήμα διαθέτει επίσης την Αστυνομική Διεύθυνση Ανθρωπίνων Δικαιωμάτων, η οποία ιδρύθηκε το 2002 με αρμοδιότητα την εξέταση και αποτροπή των παραβιάσεων των ανθρωπίνων δικαιωμάτων, παραβιάσεις για τις οποίες ενδέχεται να κατηγορηθούν αξιωματικοί κατά τη διάρκεια της υπηρεσίας τους.
## Παραπομπές

Κατηγορία:Σρι Λάνκα
Σρι Λανκα
Κοολάου

Το **Κοολάου** είναι αδρανές κατακερματισμένο κατάλοιπο του ανατολικού ηφαιστείου του νησιού "O'ahu" της Χαβάης. Ορίστηκε Εθνικό Φυσικό Ορόσημο το 1972.

## Γεωλογία

Δεν είναι μια οροσειρά με την κανονική έννοια, επειδή σχηματίστηκε ως ένα μοναδικό βουνό που ονομάζεται ηφαίστειο Κοολάου (το "ko'olau" σημαίνει "προς τον άνεμο" στα Χαβανέζικα, γνωστό με το τοπωνύμιο Τοκελάου).

## Παραπομπές


Κατηγορία:Ηφαίστεια της Χαβάης
Γενικές εκλογές 2020 στο Πουέρτο Ρίκο

Στις 3 Νοεμβρίου 2020 διεξήχθησαν οι **γενικές εκλογές στο [[Πουέρτο Ρίκο]]**, για να εκλεγούν ο Κυβερνήτης, ο Αρμοστής, τα 81 μέλη του Κοινοβουλίου και 78 δήμαρχοι. Παράλληλα, διεξήχθη και ένα δημοψήφισμα για το αν θέλουν οι εκλογείς να γίνει το Πουέρτο Ρίκο μία από τις πολιτείες των ΗΠΑ.

## Ιστορικό
**Εκλογή κυβερνήτη:** Η απερχόμενη Κυβερνήτρια του Πουέρτο Ρίκο, η Γουάντα Βάσκες Γκάρσεντ, έχασε στις προκριματικές εκλογές του Νέου Προοδευτικού Κόμματος από τον Πέδρο Πιερλουίσι. Ακόμα 5 υποψήφιοι συμμετέχουν στην εκλογή.

**Εκλογή Αρμοστή:** Η Τζένιφερ Γκονζάλες διεκδικεί μία δεύτερη θητεία στη θέση του Αρμοστή, και σύμφωνα με τις δημοσκοπήσεις είναι η επικρατέστερη υποψήφια. Ακόμα 4 υποψήφιοι συμμετέχουν στην εκλογή.

**Δημοψήφισμα:** Στο δημοψήφισμα οι εκλογείς πρέπει να απαντήσουν με «Ναι» ή «Όχι» στην ερώτηση: «*Θέλετε να γίνει το Πουέρτο Ρίκο μία από τις Πολιτείες των ΗΠΑ αμέσως τώρα;*». Ιστορικά, το αν θα γίνει το Πουέρτο Ρίκο το 51ο αστέρι στη σημαία των ΗΠΑ είναι ένα ζήτημα που παραμένει προς συζήτηση εδώ και 122 χρόνια. Το Νέο Προοδευτικό Κόμμα είναι υπέρ της Ένωσης ενώ το Λαϊκό Δημοκρατικό Κόμμα κρατά τη συντηρητική άποψη ότι είναι καλύτερα τα πράγματα να μείνουν όπως είναι.

## Εκλογικό σύστημα

### Εκλογή κυβερνήτη
Η εκλογή του Κυβερνήτη γίνεται με άμεσες δημοκρατικές εκλογές που διεξάγονται ανά τετραετία. Το εκλογικό σύστημα είναι απλό πλειοψηφικό ενός γύρου, δηλαδή ο υποψήφιος που θα συγκεντρώσει τους περισσότερους ψήφους ανακηρύσσεται νικητής. Η πλειοψηφία δεν χρειάζεται να είναι απόλυτη, δηλαδή ο υποψήφιος δεν χρειάζεται να φτάσει το 50% των ψήφων για να ανακηρυχτεί νικητής. Δικαίωμα υποψηφιότητας έχουν οι Πουερτορικάνοι ηλικίας άνω των 35 ετών, με την προϋπόθεση να είναι για πολίτες των ΗΠΑ και καλή τη πίστει πολίτες του Πουέρτο Ρίκο για τουλάχιστον πέντε χρόνια πριν την ημέρα των εκλογών.

### Βουλευτικές εκλογές
Τα 51 μέλη της Πουερτορικανικής Βουλής των Αντιπροσώπων εκλέχθηκαν, για τετραετή θητεία, ως εξής:

* τα 40 μέλη εκλέχθηκαν με απλό πλειοψηφικό σύστημα από 40 μονοεδρικές εκλογικές περιφέρειες.
* τα 11 μέλη εκλέχθηκαν με απλό πλειοψηφικό μεγάλης κλίμακας, από όλην την επικράτεια. 

Η Γερουσία αποτελείται από 27 μέλη, που εκλέχθηκαν για τετραετή θητεία, ως εξής:

* οι 16 γερουσιαστές εκλέχθηκαν με πλειοψηφικό σύστημα από 8 διεδρικές εκλογικές περιφέρειες.
* οι 11 γερουσιαστές εκλέχθηκαν με απλό πλειοψηφικό μεγάλης κλίμακας, από όλην την επικράτεια

Ο αριθμός των εκλεγμένων μελών μπορεί να αυξηθεί αν κριθεί απαραίτητο, όπως ορίζει το Πουερτορικανικό Σϋνταγμα, ώστε να αυξηθεί η εκπροσώπηση των μειονοτήτων στο κοινοβούλιο.

Δικαίωμα ψήφου έχουν όλοι οι Πουερτορικανοί πολίτες ηλικίας άνω των 18 ετών, με την προϋπόθεση να μην έχουν αποστερηθεί το δικαίωμα κατόπιν απόφασης δικαστηρίου ή λόγω ιατρικής διάγνωσης.

## Αποτελέσματα

### Εκλογή κυβερνήτη

### Εκλογή Αρμοστή

### Βουλευτικές εκλογές

### Εκλογές Δημάρχων

### Αποτέλεσμα δημοψηφίσματος

## Παραπομπές


2020
Πουερτο Ρικο
Toho

H **Toho Co., Ltd.** (ιαπωνικά: 東宝株式会社, Χέπομπορν: Tōhō kabushiki gaisha) είναι μία ιαπωνική κινηματογραφική και θεατρική εταιρεία, καθώς και εταιρεία διανομής ταινιών. Τα γραφεία της βρίσκονται στο Τόκυο και είναι μία από τις βασικές εταιρείας του ιαπωνικού ομίλου Hankyu Hanshin Toho Group. Διεθνώς είναι περισσότερο γνωστή για τη διανομή ταινιών  *[[kaiju]]* και *[[tokusatsu]]*, ταινιών του Ακίρα Κουροσάβα, όπως επίσης σειρών όπως το *Chouseishin Series* καθώς και σειρές anime, μέσω των Studio Ghibli, TMS Entertainment και OLM, Inc.. Άλλοι γνωστοί σκηνοθέτες των οποίων έχει διανέμει το έργο είναι οι Γιασουτζιρό Όζου, Κέντζι Μιζογκούτσι, Μασάκι Κομπαγιάσι και Μίκιο Ναρούσε. 

Παρόλα αυτά, η μεγαλύτερη επιτυχία της εταιρείας ήταν η δημιουργία του Godzilla, τέρας το οποίο έχει συμμετάσχει σε 32 συνολικά ταινίες της εταιρείας. Οι Godzilla, Rodan, Mothra, King Ghidorah και Mechagodzilla, έχουν χαρακτηριστεί ως οι Μεγάλοι Πέντε της εταιρείας, τέρατα τα οποία έχουν εμφανιστεί και στις τρεις εποχές του franchise του *Godzilla*, καθώς και στα spin-offs. H εταιρεία επίσης έχει εμπλακεί σε πολλές anime σειρές, όπως το *[[Psycho-Pass]]*, το *[[Haikyu!!]]*, τα *FLCL* και το *[[My Hero Academia]]*. Επίσης, η εταιρεία έχει ασχοληθεί κατά καιρούς και με το videogaming, όπως στο *Circus Caper* και το *Cliff Hanger*. Η εταιρεία έχει και αρκετές θυγατρικές, όπως η Toho-Towa Company, Limited και η Toho Music Corporation. Η Toho, επίσης, έχει τις περισσότερες μετοχές (7.97%) της Fuji TV. 

Η εταιρεία, ιδρύθηκε το 1932 από τον Ιτσίζο Κομπαγιάσι. Η Toho επικεντρώθηκε στην παραγωγή ιαπωνικών ταινιών, υποστηρίζοντας σκηνοθέτες όπως ο Κουροσάβα. Κατά τη δεκαετία του 1950, η Toho, μετά από αρκετές επιτυχίες της, κατάφερε να προβληθεί με τη βοήθεια του Χένρι Τζ. Σάπερστιν και στις Ηνωμένες Πολιτείες, στο La Brea Theatre (ή Toho Theatre, όπως το έλεγαν από μεταξύ 1960 και 1970 ), χωρίς να χρειάζεται να πληρώνει για τη διανομή των ταινιών της. Επίσης είχε αίθουσα και στο Σαν Φρανσίσκο και στη Νέα Υόρκη, όπου την άνοιξε το 1963.  Η εταιρεία, επίσης, έχει συμμετάσχει και στην παραγωγή κάποιων αμερικανικών ταινιών όπως το *A Simple Plan* (1998).  Η Toho, είναι ένα από τα τέσσερα μέλη της Ένωσης Παραγωγών Ταινιών Ιαπωνίας, και η μεγαλύτερη εξ αυτών. 

## Παραπομπές


## Εξωτερικοί σύνδεσμοι

*  
* Official Toho's YouTube channel.
* Toho Pictures official website
* TOHO-TOWA Company, Limited official website
* TOWA PICTURES Company, Ltd. official website
*Toho Company on IMDb

*
Κατηγορία:Εταιρείες παραγωγής ταινιών της Ιαπωνίας
Κατηγορία:Επιχειρήσεις Μέσων Μαζικής Ενημέρωσης
Κατηγορία:Εταιρείες διανομής ταινιών
Κατηγορία:Επιχειρήσεις ψυχαγωγίας
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες ανάπτυξης βιντεοπαιχνιδιών
Αμμόλοφοι Σαρκίγια

Οι **Αμμόλοφοι Σαρκίγια** (αραβικά: ٱلرِّمَال ٱلشَّرْقِيَّة, ρωμανικά: *Ar-Rimāl Ash-Sharqiyyah*), παλαιότερα γνωστοί ως «Αμμόλοφοι Γουαχίμπα» ( ή ) είναι μια περιοχή της ερήμου στο Ομάν. Η αρχική ονομασία της περιοχής οφείλεται στη φυλή Μπάνι Γουαχίμπα (*Bani Wahiba*). Η περιοχή χωρίζεται μεταξύ των κυβερνείων του Βορρά και του Νότου στην Ανατολική Περιοχή. Η περιοχή ορίζεται από ένα όριο 180 χιλιομέτρων από το βορρά προς το νότο και 80 χιλιομέτρων από τα ανατολικά προς τα δυτικά, με έκταση 12.500 τετραγωνικών χιλιομέτρων. Η έρημος έχει επιστημονικό ενδιαφέρον από την αποστολή του 1986 από τη Βασιλική Γεωγραφική Εταιρεία τεκμηριώνοντας την ποικιλομορφία του εδάφους, της χλωρίδας και της πανίδας, σημειώνοντας 16.000 ασπόνδυλα, καθώς και 200 είδη άλλων άγριων ζώων, συμπεριλαμβανομένης της ορνιθοπανίδας. Τεκμηρίωσαν επίσης 150 είδη ιθαγενούς χλωρίδας.

## Γεωλογία
[μικρογραφία|Δορυφορική εικόνα της [NASA.]]
Η έρημος σχηματίστηκε κατά την τεταρτογενή περίοδο ως αποτέλεσμα των δυνάμεων του νοτιοδυτικού μουσώνα και του βόρειου σαμάλ ανέμου, που έρχονται από τα ανατολικά. Με βάση τους τύπους θινών που βρέθηκαν στην περιοχή, χωρίζεται σε υψηλή, ή ανώτερη, Γουαχίμπα και χαμηλή Γουαχίμπα. Η ανώτερη περιοχή περιέχει συστήματα κορυφογραμμής άμμου σε άξονα βορρά-νότου που πιστεύεται ότι σχηματίστηκε από μουσώνα. Οι αμμόλοφοι του βορρά, σχηματισμένοι σε κάποιο σημείο μετά τον τελευταίο περιφερειακό παγετώνα, έχουν μέγεθος έως 100 μέτρα σε ύψος, με κορυφές που συσσωρεύονται στις περιοχές ακριβώς πέρα από τις ισχυρότερες ταχύτητες ανέμου, όπου η φθίνουσα ταχύτητα ανέμου τοποθέτησε την άμμο. Τα βόρεια και δυτικά όρια της ερήμου οριοθετούνται από τα ποτάμια συστήματα Γουάντι Μπάθα και Γουάντι Άνταμ. Κάτω από την επιφανειακή άμμο υπάρχει ένα παλαιότερο στρώμα από τσιμεντοποιημένη ανθρακική άμμο. Αλλούβιες αποθέσεις που πιστεύεται ότι προήλθαν από τη Γουάντι Μπάθα κατά την Παλαιολιθική περίοδο έχουν αποκαλυφθεί στην κεντρική έρημο 200 μέτρα κάτω από την ενδοθινική επιφάνεια. Η διάβρωση από τον άνεμο πιστεύεται ότι συνέβαλε στην ύπαρξη μιας σχεδόν επίπεδης πεδιάδας στα νοτιοδυτικά.

## Κάτοικοι
Στην περιοχή κατοικούν Βεδουίνοι, οι οποίοι συγκεντρώνονται στην Αλ Χουγιάουα, μια όαση κοντά στα σύνορα της ερήμου, μεταξύ Ιουνίου και Σεπτεμβρίου για να μαζέψουν χουρμάδες. Οι φυλές που υπήρχαν στην περιοχή κατά τη διάρκεια της αποστολής της Βασιλικής Γεωγραφικής Εταιρείας περιελάμβαναν, κυρίως, τις Αλ Γουαχίμπα (*Al Wahiba*), από την οποία ονομάστηκε η περιοχή, Αλ Αμρ (*Al-Amr*), Αλ Μπούσλα (*Al-BuIsa*), Χικμάν (*Hikman*), Χισμ (*Hishm*) και Τζανάμπα (*Janaba*).

## Γκαλερί

Αρχείο:Prosopis cineraria.jpg|Δέντρα γκαφ (*[[Prosopis cineraria]]*)
Αρχείο:Wahiba Sands (12).jpg|Αμμόλοφοι
Αρχείο:Wahiba Sands (7).jpg| Αμμόλοφοι 
Αρχείο:Wahiba Sands, sunrise (6896834297).jpg|Ανατολή του ήλιου
Αρχείο:Wahiba Sands (3).jpg|Οχήματα στις θίνες, κοντά στα ανατολικά Όρη Αλ Χατζάρ


## Δείτε επίσης

* Αραβική Έρημος
** *[[Ρουμπ αλ Κάλι]]*

## Παραπομπές


## Πηγές
* 
* 
* 

Κατηγορία:Έρημοι του Ομάν
Κατηγορία:Βόρειο Κυβερνείο Ας Σαρκίγια
Κατηγορία:Νότιο Κυβερνείο Ας Σαρκίγια
Κομητεία του Τραέττο

Η **Κομητεία του Τραέττο** (Contado di Traetto) ήταν έδαφος, φέουδο, του Δουκάτου της Γκαέτα και με την Λομβαρδική κατάκτηση της περιοχής διεκδικούνταν και από το Πριγκιπάτο της Καπούης και τέλος πέρασε στο Βασίλειο της Νάπολης. Μέχρι το 1064 κυβερνούνταν από την Οικογένεια Καετάνι και τελευταία η οικογένεια Καράφα έως το 1806 που καταργήθηκαν οι τίτλοι ευγενείας στην Ιταλία.

Η Κομητεία αρχικά δημιουργήθηκε όταν ο Πάπας Ιωάννης Η΄ παραχώρησε τις πόλεις Φοντί και Τραέττο, που ανήκαν στις παπικές κτήσεις, στο Δουκάτο της Γκαέτα σαν ανταμοιβή στον δούκα Ντοκιμπίλη Α΄ της Γκαέτα για το σπάσιμο της συμμαχίας που είχε με τους Σαρακηνούς. Κυβερνήθηκε σαν τμήμα του Δουκάτου της Γκαέτα και το 990 ή 991 ο Νταουφέριος, γιος του Γρηγόριου κόμη του κάστρου Αρτζέντο κι εγγονός του δούκα Μαρίνου Β΄ της Γκαέτα, έγινε ο πρώτος του δούκας.

## Δούκες και κόμητες του Τραέττο
* Γρηγόριος
* Νταουφέριος Α΄, 1ος δούκας, 990 ή 991 - 1025
** Εντερράλντο Α΄, κόμης, 1004 ή 1005 - γύρω στα 1025 - 1026 
** Μαρίνος Α΄, κόμης, 1006 - 1064 
** Ιωάννης, κόμης,
** Λάντο, δούκας, 1004 ή 1005 - 1047 ή 1048
* Νταουφέριος Β΄, δούκας, 1047 ή 1048 - ?
** Βερνάδος, κόμης, 1047 ή 1048 - ?
** Εντερράλντο Β΄, κόμης, γύρω στα 1064
** Νταουφέριος Γ΄, κόμης, γύρω στα 1064
** Πανδόλφος, κόμης, γύρω στα 1064
* Ιορδάνης Α΄ της Καπούης, πρίγκιπας της Κάπουα, κόμης, 1064 - 1090 
* Ριχάρδος Β΄ της Καπούης, πρίγκιπας της Κάπουα, κόμης,  1090 - 1106
* Ροβέρτος Α΄ της Καπούης, πρίγκιπας της Κάπουα, κόμης,  1106 - 1111
* Γοδεφρείδος ντελλ΄ Ακουίλα
* Ριχάρδος Γ΄ της Καπούης, πρίγκιπας της Κάπουα, κόμης,  1090 - 1106
* Ρικάρντο Α΄ ντελλ΄ Ακουίλα, κόμης, 1106 - γύρω στα 1130
* Ρικάρντο Β΄ ντελλ΄ Ακουίλα, κόμης, γύρω στα 1130 - ? 
* Ρικάρντο Γ΄ ντελλ΄ Ακουίλα,  κόμης,  
* Ρογήρος Α΄ ντελλ΄ Ακουίλα, κόμης,  
* Ρογήρος Β΄ ντελλ΄ Ακουίλα, κόμης,  
* Ρικάρντο Δ΄ ντελλ΄ Ακουίλα, κόμης,  
* Γιοβάννα ντελλ΄ Ακουίλα, κόμισα, 
** Λοφρέντο Καετάνι, κόμης, σύζυγος της Γιοβάννας,  
* Νίκολα Καετάνι, κόμης 
* Ονοράτο Α΄ Καετάνι, κόμης, ? - 1402
* Ονοράτο Β΄ Καετάνι, κόμης, 1402 - ?
** Χριστόφορος Καετάνι, κόμης, 1402- ? 
* Ονοράτο Γ΄ Καετάνι, κόμης, 
* Πρόσπερο Κολόννα, δούκας
* Βεσπασιανός Κολόννα, κόμης
*  Τζούλια Γκονζάγκα, κόμισα
**Λουίτζι Γκονζάκα, κόμης
* Άννα Καράφα του Στιγκλιάνο, κόμισα
* Αντόνιο Καράφα, κόμης, 5 Αυγούστου 1690 - ? 

## Παραπομπές


## Πηγές
*   Gaetano Ciuffi, *[https://books.google.gr/books?pg=PA7&dq=Duca+di+Traetto&id=2fU_AAAAcAAJ&hl=el#v=onepage&q=Duca%20di%20Traetto&f=false Memorie storiche ed archeologiche della città di Traetto]*

Κατηγορία:Δουκάτο της Γκαέτα
Κατηγορία:Βασίλειο της Νεαπόλεως
Κατηγορία:Πριγκιπάτο της Καπούης
Κατηγορία:Κομητείες της Ιταλίας
Τσε Τσι Λοπ

Ο **Τσε Τσι Λοπ** είναι ο φημολογούμενος αρχηγός του Ασιατικού υπερκαρτελ ναρκωτικών Σαμ Γκορ γνωστό ως η "Εταιρία". Καθώς αυτός και η "Εταιρία" διατηρούν σχετικά χαμηλό προφίλ σε σύγκριση με τα καρτέλ της λατινικής αμερικής δεν είναι τόσο γνωστός στο ευρύ κοινό και μέχρι πρόσφατα ήταν τελείως άγνωστος στις αρχές. Εικάζεται πως είναι ο ισχυρότερος εν ενέργεια εγκληματίας, με περιουσία στο μέγεθος του Πάμπλο Εσκομπάρ και του Χοακίν Γκουσμάν, αν όχι μεγαλύτερη. 

## Παραπομπές

Κατηγορία:Κινέζοι εγκληματίες
Γιλντιζελί

Το **Γιλντιζελί** (τουρκικά: *Yıldızeli*) είναι πόλη και περιοχή της επαρχίας Σεβάστειας της Τουρκίας. Είναι γνωστό επίσης ως μία από τις υψηλότερες περιοχές της Κεντρικής Ανατολίας με υψόμετρο 1400 μέτρα, έχει έκταση 3.044,08 τετραγωνικά χιλιόμετρα. Βρίσκεται περίπου 50 χιλιόμετρα δυτικά-βορειοδυτικά της επαρχιακής πρωτεύουσας, Σεβάστειας. Και οι δύο πόλεις συνδέονται μέσω σιδηροδρομικής γραμμής και του αυτοκινητοδρόμου D200. Επίσης συνδέεται με την πρωτεύουσα Άγκυρα και την Τοκάτη και σιδηροδρομικά με την Σαμψούντα. 

Δήμαρχος είναι ο Γιλμάζ Ναβρούζ με το Κόμμα Εθνικιστικής Δράσης.

## Ιστορία
Το Γιλντιζελί έχει μια ευρεία και πολύχρωμη ιστορία και πολιτισμό. Διάφορες κοινωνικές ομάδες κατοικούν στην πόλη, όπως Αλεβίτες, Τουρκμένοι, Κιρκάσιοι, Οσετοί και Τσετσένιοι. 

Πήρε το όνομά του από το βουνό Γιλντίζ στα βόρεια της πόλης. Σύμφωνα με τη σφραγίδα της πόλης, έλαβε καθεστώς δήμου το 1875 . Η περιοχή έχει πολλά τουριστικά μέρη, καθώς και ιαματικές πηγές, οι οποίες βρίσκονται σε απόσταση 20 χιλιομέτρων από το κέντρο της πόλης και 30 χιλιομέτρων από την Σεβάστεια.

Έχει ταυτοποιηθεί ως η αρχαία **Φίαρα,** η οποία, σύμφωνα με τον Πτολεμαίο, βρισκόταν στην Σαργαραυσηνή ή Σαργαβρασηνή στην Καππαδοκία.

Πριν από το 1936, το μέρος ονομαζόταν Γενιχάν. Οι Αρμένιοι και οι Κούρδοι χρησιμοποιούν την ονομασία Νορχάν.

## Μορφολογία
Το Γιλντιζελί, βρίσκεται στα βορειοανατολικά της Κεντρικής Ανατολίας. Τα βόρεια και ανατολικά του είναι ορεινά. Πλατιά και ελαφρώς λοφώδη εδάφη σχηματίζονται προς το νότο. Τα βόρεια, ανατολικά και μεσαία μέρη χωρίζονται από ποτάμια και βαθιές κοιλάδες. Τα περισσότερα εδάφη είναι ιζηματογενή, με ορυκτά όπως: οργανικό ασβεστόλιθο, πηλό, μάρμαρο, ψαμμίτη και άμμο. Λόγω του χαμηλού υψομέτρου στα δυτικά μέρη της περιοχής, η βλάστηση εκεί είναι πλούσια.

## Κλίμα
Βροχοπτώσεις παρατηρούνται κατά τους φθινοπωρινούς, χειμερινούς και ανοιξιάτικους μήνες. Τα καλοκαίρια είναι σύντομα και οι χειμώνες οξείς και κρύοι. Λόγω των πολύ χαμηλών θερμοκρασιών τους χειμώνες, το χιόνι μερικές φορές παραμένει για μήνες. Η διαφορά θερμοκρασίας είναι υψηλή μεταξύ καλοκαιριού και χειμώνα, ενώ παρατηρείται και μες στην ίδια ημέρα μεταξύ πρωινού και νύχτας.

## Παραπομπές


## Πηγές

* 
* 

Κατηγορία:Σεβάστεια
Ζίτο

Ο **Ζοζέ Έλι ντε Μιράντα** (πορτογαλικά: *José Ely de Miranda*, 8 Αυγούστου 1932 – 14 Ιουνίου 2015), γνωστός ως **Ζίτο** (*Zito*) ήταν Βραζιλιάνος ποδοσφαιριστής που αγωνιζόταν ως μέσος, μέλος της εθνικής ομάδας της χώρας του που κατέκτησε τα Παγκόσμια Κύπελλα του 1958 και του 1962.

## Βιογραφία

Ο Ζίτο γεννήθηκε στην πολιτεία του Σάο Πάολο και προσχώρησε στη Σάντος το 1952, αφού αγωνίστηκε στην ερασιτεχνική ομάδα της γενέθλιας πόλης του για δύο χρόνια και πέρασε δύο ακόμα χρόνια στην Ταμπατέ. Έκανε το ντεμπούτο του για τη Σάντος στις 29 Ιουνίου 1952 σε φιλικό αγώνα με τη Μαδουρέιρα.

Καθιερώθηκε γρήγορα στην ομάδα αγωνιζόμενος ως μέσος (συνήθως σε ανασταλτικό ρόλο) και ήταν αρχηγός της από τα τέλη της δεκαετίας του 1950 μέχρι το τέλος της καριέρας του. Με τη Σάντος κέρδισε εννέα τίτλους του Καμπεονάτο Παουλίστα, πέντε *Taça Brazil* και δύο Κόπα Λιμπερταδόρες. Του έδωσαν το προσωνύμιο *Gerente* (προπονητής στα πορτογαλικά) από τα μέσα ενημέρωσης κατά τη διάρκεια των παιχνιδιών του, καθώς βοήθησε τον προπονητή του όταν ήταν εκτός. Παρά την απώλεια των δύο τελευταίων αγώνων του Διηπειρωτικού Κυπέλλου του 1963 λόγω τραυματισμού, ενήργησε ως βοηθός του Λούλα και στις δύο συναντήσεις καθώς η ομάδα του κέρδισε τον δεύτερο τίτλο στη σειρά. Συνολικά με το σύλλογό του αγωνίστηκε σε 727 αγώνες σημειώνοντας 57 τέρματα.

Σε διεθνές επίπεδο, είχε 46 συμμετοχές με τη Βραζιλία και σημείωσε τρία τέρματα. Συνεργάστηκε με τον Ντίντι στο κέντρο και ήταν μέλος της ομάδας που κέρδισε τον τελικό του Παγκοσμίου Κυπέλλου το 1958 απέναντι στη Σουηδία. Ξεκίνησε ως αναπληρωματικός τη διοργάνωση αλλά όπως οι Πελέ και Γκαρίντσα 
ήταν βασικός στο τέλος. Αγωνίστηκε για πρώτη φορά με τη Σοβιετική Ένωση, ενώ έδωσε και μία τελική πάσα (ασίστ) στον τελικό στο Βαβά. Στον τελικό του Παγκοσμίου Κυπέλλου του 1962 με τη Τσεχοσλοβακία (3–1), ο Ζίτο άνοιξε το σκορ για τη Βραζιλία. Συμπεριλήφθηκε στην καλύτερη ομάδα της διοργάνωσης. 

Μετά την αποχώρησή του από την ενεργό δράση παρέμεινε στη Σάντος ως προπονητής για μικρό χρονικό διάστημα και διετέλεσε αντιπρόεδρος του συλλόγου για τέσσερα χρόνια. Αναγνώρισε το ταλέντο του Νεϊμάρ, υπογράφοντάς τον για το σύλλογο του Σάο Πάολο το 2003 όταν ήταν μόλις 11 ετών.

## Τίτλοι και διακρίσεις

**Σάντος**
* Τουρνουά Ρίο-Σάο Πάολο (4) : 1959, 1963, 1964, 1966
* Καμπεονάτο Παουλίστα (9) : 1955, 1956, 1958, 1960, 1961, 1962, 1964, 1965, 1967
* Taça Brasil (5) : 1961, 1962, 1963, 1964, 1965
* Κόπα Λιμπερταδόρες (2) : 1962, 1963
* Διηπειρωτικό Κύπελλο (2) : 1962, 1963

**Βραζιλία**
* Παγκόσμιο Κύπελλο (2) : 1958, 1962

**Ατομικές διακρίσεις**	
* Καλύτερη ομάδα Παγκοσμίου Κυπέλλου : 1962
* *World Soccer* World XI: 1962

## Παραπομπές



## Εξωτερικοί σύνδεσμοι
 
*  

 

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA 
Κατηγορία:Μέσοι ποδοσφαιριστές
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Παίκτες νικητές Κόπα Λιμπερταδόρες
Oldboy (ταινία, 2003)

Το ***Oldboy*** (κορεατικά: *올드보이*, *Oldeuboi*) είναι νοτιοκορεατική neo-noir θρίλερ ταινία δράσης του 2003, σε σκηνοθεσία Παρκ Τσαν-γουκ. Η ταινία είναι βασισμένη στο ιαπωνικό manga *[[Old Boy (manga)|Old Boy]]*, το οποίο γράφτηκε από τον Marley Caribu και εικονογραφήθηκε από τον Νομπουάκι Μινεγκίσι. Η ταινία αποτελεί το δεύτερο μέρος της τριλογίας *[[The Vengeance Trilogy]]*, με τα άλλα δύο να είναι το *[[Η Τελευταία Εκδίκηση|Sympathy for Mr. Vengeance]]* (2002) και *Lady Vengeance* (2005). Στην ταινία πρωταγωνιστούν οι Τσόι Μιν-σικ (ως Oh Dae-su), Γου Τζι-τάε (ως Lee Woo-jin) και Κανγκ Χίε-τζουνγκ (ως Mi-do). Το όνομα του πρωταγωνιστή εμπνεύστηκε από τον όνομα Οιδίπους, και τον ονόμασε έτσι για να έρχεται αυτό στον νου των θεατών, ενώ εμφανίζει κι άλλα στοιχεία αυτής της ελληνικής τραγωδίας. 

Η πλοκή της ταινίας επικεντρώνεται στην ιστορία του Oh Dae-su, ο οποίος είναι φυλακισμένος σε ένα κελί, το οποίο μοιάζει με δωμάτιο ξενοδοχείου. Εκεί βρισκόταν επί 15 έτη, χωρίς να ξέρει την ταυτότητα των απαγωγέων του, μα ούτε και τα κίνητρα τους. Όταν πια καταφέρνει να ελευθερωθεί, ο πρωταγωνιστής βρίσκει τον εαυτό του εγκλωβισμένο σε ένα δίκτυο ο σκευωριών και βίας. Στο ταξίδι του για εκδίκηση, εμπλέκεται ρομαντικά και ερωτεύεται τη νεαρή σούσι σεφ Mi-do. Η ταινία γυρίστηκε σε Νότια Κορέα, εκτός από την τελευταία σκηνή, με το χιονισμένο τοπίο, η οποία γυρίστηκε στη Νέα Ζηλανδία. Η ταινία κυκλοφόρησε στη Νότια Κορέα, στις 21 Σεπτεμβρίου του 2003. Ενώ, έμελλε να είναι και η πιο επιτυχημένη εισπρακτικά στη Νότια Κορέα, εκείνη τη χρονιά. 

Στο Φεστιβάλ των Καννών, του 2004, η ταινία κέρδισε το Μεγάλο Βραβείο της Επιτροπής, της οποίας ηγείτο ο Αμερικανός σκηνοθέτης Κουέντιν Ταραντίνο. Στις Ηνωμένες Πολιτείες, γενικότερα, η ταινία επαινέθηκε από τους κριτικούς, με τον Ρότζερ Ίμπερτ να λέει χαρακτηριστικά: «*δυναμική ταινία όχι εξαιτίας όσων δείχνει, αλλά λόγω του βάθους της ανθρώπινης καρδιάς*». Η ταινία επαινέθηκε επίσης κι από τις σκηνές δράσης της, οι οποίες γυρίστηκαν σε ένα γύρισμα. Η ταινία έλαβε πολυάριθμες βραβεύσεις και υποψηφιότητες, μεταξύ αυτών η υποψηφιότητα της για Χρυσό Φοίνικα. Πλέον θεωρείται μία από τις σπουδαιότερες neo-noir ταινίες όλων των εποχών και μία από τις καλύτερες ταινίες της δεκαετίας του 2000. Το 2013, ο Σπάικ Λι, σκηνοθέτησε remake με τον ίδιο τίτλο.
 
## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2003
Κατηγορία:Ταινίες με κορεατική γλώσσα
Κατηγορία:Νοτιοκορεατικές ταινίες
Κατηγορία:Νεο-νουάρ ταινίες
Κατηγορία:Νοτιοκορεατικές θρίλερ ταινίες δράσης
Κατηγορία:Νοτιοκορεατικές ταινίες μυστηρίου
Κατηγορία:Ταινίες με απαγωγή
Κατηγορία:Ταινίες που αφορούν την εκδίκηση
Κατηγορία:Ταινίες γυρισμένες στη Νέα Ζηλανδία
Κατηγορία:Ταινίες σε σκηνοθεσία Παρκ Τσαν-γουκ
Κατηγορία:Ταινίες γυρισμένες στη Σεούλ
Κατηγορία:Ταινίες με θέμα την αυτοκτονία
Κατηγορία:Νικητές Μέγα Βραβείου Φεστιβάλ Καννών
Έγκλημα στη Μαλαισία

To **Έγκλημα στη [[Μαλαισία]]** εκδηλώνεται με διάφορες μορφές, συμπεριλαμβανομένης των δολοφονιών, τη διακίνηση ναρκωτικών, το ξέπλυμα μαύρου χρήματος, την απάτη, τη μαύρη αγορά, και πολλά άλλα.  

Η εμπορία του σεξ στη Μαλαισία είναι ένα σημαντικό πρόβλημα. Το ποσοστό εγκληματικότητας στη Μαλαισία παρουσίασε πτώση 11,9% το 2018 σε σύγκριση με το προηγούμενο έτος. Ωστόσο, η αντίληψη του κοινού για το έγκλημα δεν βελτιώθηκε.
## Εμπόριο λευκής σαρκός

Η Μαλαισία είναι ένας προορισμός, σημείο προμήθειας και διέλευσης για γυναίκες και παιδιά που διακινούνται για εμπορική σεξουαλική εκμετάλλευση  Γυναίκες και κορίτσια από τη Βιρμανία, την Καμπότζη, την Κίνα, την Ινδονησία, τις Φιλιππίνες, την Ταϊλάνδη και το Βιετνάμ διακινούνται στη Μαλαισία.
Η Μαλαισία είναι μια χώρα διέλευσης μαζί με την Ινδονησία, τις Φιλιππίνες και την Ταϊλάνδη στην κινεζική εμπορία ανθρώπων. Γυναίκες από τη Μαλαισία διακινούνται στη Λαϊκή Δημοκρατία της Κίνας. Οι μετανάστες από χώρες της περιοχής εργάζονται ως οικιακοί υπάλληλοι και εργάτες στον κατασκευαστικό και γεωργικό τομέα και αντιμετωπίζουν εκμεταλλεύσεις. Μεταξύ 2005 και Σεπτεμβρίου 2009, περισσότερες από 36.858 γυναίκες συνελήφθησαν για πορνεία στη Μαλαισία.
## Διακίνηση ναρκωτικών
Η διακίνηση ναρκωτικών είναι ένα πρόβλημα, με την ηρωίνη να είναι το κυρίως ναρκωτικό. Η μέγιστη ποινή για το λαθρεμπόριο ναρκωτικών που φτάνει μέχρι τη θανατική ποινή, είναι ένα μέτρο που θεσπίστηκε κατά τη δεκαετία του 1980 για την καταπολέμηση των αδικημάτων ναρκωτικών.
## Έγκλημα εναντίον τουριστών
Το έγκλημα εναντίον ξένων τουριστών είναι λιγότερο συχνό στη Μαλαισία. Ωστόσο, οι κλοπές πορτοφολιών και οι διαρρήξεις είναι κοινές εγκληματικές δραστηριότητες κατά των αλλοδαπών. Άλλοι τύποι μη βίαιων εγκλημάτων περιλαμβάνουν απάτη με πιστωτικές κάρτες και κλοπές οχημάτων. Επίσης υπάρχει υψηλό ποσοστό απάτης με πιστωτικές κάρτες. Οι απάτες είναι ένα πρόβλημα στην Κουάλα Λουμπούρ που περιλαμβάνει και την αγορά χρυσών κοσμημάτων. 

## Διαφθορά

Η διαφθορά στη Μαλαισία υπάρχει αλλά λιγότερο συχνή από ό, τι σε πολλές άλλες χώρες της Νοτιοανατολικής Ασίας.  Στον Δείκτη Αντιλήψεων Διαφθοράς του 2014 από τον Διεθνή Οργανισμό Διαφάνειας η Μαλαισία είχε βαθμολογία στην κλίμακα διαφθοράς 52 στις 100 χώρες (οι υψηλές βαθμολογίες είναι λιγότερο διεφθαρμένες). Αυτό καθιστά τη Μαλαισία τη 2η λιγότερο διεφθαρμένη χώρα στη ΝΑ Ασία, την 9η από τις 28 στο APAC και την 50η από τις 175 χώρες που αξιολογήθηκαν παγκοσμίως.

Στον Δείκτη Αντιλήψεων Διαφθοράς του 2015, η Μαλαισία είχε βαθμολογία διαφθοράς 50 στα 100. Η Μαλαισία κατατάχθηκε 54η παγκοσμίως και 2η στη ΝΑ Ασία, με τη Σιγκαπούρη (1η στη ΝΑ Ασία, 8η παγκοσμίως), την Ταϊλάνδη (3η στη ΝΑ Ασία, 76η παγκοσμίως), την Ινδονησία (4η στη ΝΑ Ασία, 88η παγκοσμίως), τις Φιλιππίνες (5η στη ΝΑ Ασία Ασία, 95η παγκοσμίως) και το Βιετνάμ (6ο στη ΝΑ Ασία, 112η παγκοσμίως)

## Παραπομπές

Κατηγορία:Μαλαισία
Μαλαισια
Mother (ταινία, 2009)

Το ***Mother*** (κορεατικά: *마더*, *Madeo*) είναι νοτιοκορεατική θρίλερ ταινία του 2009, σε σκηνοθεσία Πονγκ Τσουν-χο, η οποία είναι η πέμπτη μεγάλου μήκους του σκηνοθέτη. Το σενάριο γράφτηκε από τον σκηνοθέτη, σε συνεργασία με τον Παρκ Έουν-κιο.  Στην ταινία πρωταγωνιστούν οι Κιμ Χίε-τσα και Γον Μπιν. Η πλοκή επικεντρώνεται στη χήρα μάνα (ποτέ δεν αναφέρεται με το όνομά της) και τον γιο της, Yoon Do-joon, ο οποίος είναι πνευματικά άρρωστος και κατηγορείται για τη δολοφονία ενός κοριτσιού. Η μάνα προσπαθεί, λοιπόν, να βρει τον πραγματικό δολοφόνο, ώστε να ελευθερώσει τον γιο της. Τη μουσική της ταινίας έγραψε ο Λι Μπιουνγκ-γου, του οποίου είναι η δεύτερη ταινία, που συνεργάζεται με τον Τσουν-χο μετά το *The Host* (2016).

Η ταινία παρουσιάστηκε για πρώτη φορά στο Φεστιβάλ των Καννών στις 16 Μαΐου 2009, στο κομμάτι του φεστιβάλ *Un Certain Regard*. Ενώ στη Νότια Κορέα κυκλοφόρησε στους κινηματογράφους λίγες μέρες αργότερα και συγκεκριμένα στις 28 Μαΐου 2009. Η ταινία έλαβε ήδη από τη στιγμή της κυκλοφορίας της πολύ θετικές κριτικές, οι οποίες επικεντρώθηκαν στην ερμηνεία της Κιμ Χίε-τσα, στη σκηνοθεσία, στο σενάριο και, γενικότερα, στη μοναδικότητα της ταινίας. Το 2010, παρουσιάστηκε και στις Ηνωμένες Πολιτείες, στο φεστιβαλ Santa Barbara International Film Festival, κυκλοφόρησε σε περιορισμένες προβολές από την εταιρεία Magnolia Pictures. Το 2013, κυκλοφόρησε και ως ασπρόμαυρο. Στις Ηνωμένες Πολιτείες το έργο επανακυκλοφόρησε το 2015, ως αφιέρωμα στον σκηνοθέτη, για τη νέα του κυκλοφορία (τότε), το *The Host*. 

Η ταινία θεωρήθηκε μία από τις καλύτερες εκείνη τη χρονιά, μπαίνοντας σε διάφορες λίστες διαφόρων κριτικών κινηματογράφου. Επίσης, σημείωσε και εισπρακτική επιτυχία, καταλήγοντας στην έκτη θέση με τις μεγαλύτερες εισπράξεις στη Νότια Κορέα (για το 2009). Η ταινία πέρα από θετικές κριτικές, έλαβε πολλά βραβεία και πολλές υποψηφιότητες από διάφορα εγκεκριμένα φεστιβάλ και διοργανώσεις, όπως στα Asian Film Awards, στα Blue Dragon Film Awards, στο Chicago International Film Festival, στα Saturn Awards. Οι περισσότερες υποψηφιότητες και βραβεύσεις αφορούσαν την ίδια την ταινία, τη σκηνοθεσία και την ερμηνεία της Κιμ Χίε-τσα. Η ταινία ήταν η κορεατική συμμετοχή στην κατηγορία Καλύτερης Ξενόγλωσσης Ταινίας, στα Όσκαρ.

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Ταινίες του 2009
Κατηγορία:Ταινίες με κορεατική γλώσσα
Κατηγορία:Νοτιοκορεατικές ταινίες
Κατηγορία:Νοτιοκορεατικές θρίλερ ταινίες
Κατηγορία:Νοτιοκορεατικές ταινίες μυστηρίου
Κατηγορία:Νοτιοκορεατικές αστυνομικές δραματικές ταινίες
Κατηγορία:Ταινίες σε σκηνοθεσία Πονγκ Τσουν-χο
Κατηγορία:Ταινίες σε σενάριο Πονγκ Τσουν-χο
Κατηγορία:Ταινίες με θέμα την αναπηρία
Ιωάννης του Ε

Ο **Ιωάννης του Ε**, Κόμης του Ε και λόρδος του Χέιστινγκς (περί το 1130 - 26 Ιουνίου 1170) από τον Οίκο της Νορμανδίας-Ε ήταν γιος και διάδοχος του Ερρίκου Α΄ του Ε και της Μαργαρίτας της κόρης του Γουλιέλμου του Σαλλί που ήταν μεγαλύτερος αδελφός του βασιλιά της Αγγλίας Στέφανου. Διεκδίκησε από τον κόμη του Ετιέν τις τιμές του Τίκχιλ και του Μπλάιθ σαν απόγονος του Ρογήρου του Τίκχιλ μέσω της κοινής γιαγιάς τους από μητέρα Βεατρίκης. Ο Ιωάννης του Ε έχασε τις κτήσεις του όταν ηττήθηκε στην *"μάχη του Λίνκολν"* τον Φεβρουάριο του 1141 από τον Ρανούλφ του Τζερμόν, 4ο κόμη του Τσέστερ. Αργότερα (1148) επέστρεψε στον Χίλαρι, επίσκοπο του Τσίτσεστερ τα εδάφη που είχε σφετεριστεί ο πατέρας του την εποχή του βασιλιά της Αγγλίας Στέφανου. Το καλοκαίρι του 1167 δέχτηκε επίθεση από τον βασιλιά της Γαλλίας Λουδοβίκο τον Νεότερο, σύμμαχο του Τιερί της Αλσατίας, βρήκε καταφύγιο στο Νεφσατέλ-αν-Μπραί.

## Οικογένεια

Με την σύζυγό του Αλίκη, κόρη του Γκυγιώμ Ομπινύ, 1ου κόμη του Αρουντέλ και της Αντελίζα του Λουβέν, χήρας του Ερρίκου Α΄ της Αγγλίας απέκτησε:
* Ερρίκος Β΄, κόμης του Ε,
* Ροβέρτος του Ε
* Ματθίλδη του Ε
* Ιωάννης του Ε

Ο Ιωάννης έγινε διάκονος στο αβαείο του Ε. Απεβίωσε στις 26 Ιουνίου 1170, αφού πέρασε τις τελευταίες μέρες τις ζωής του στο μοναστήρι. Το λείψανό του τοποθετήθηκε πίσω από το ιερό μαζί με τον πατέρα του.

## Παραπομπές


## Πηγές
*Holt, J. C. (1997). Colonial England, 1066-1215. Bloomsbury.
*Waters, Edmund C., The Counts of Eu, Sometime Lords of the Honour of Tickhill, The Yorkshire Archaeological and Topographical Journal, No. 9, 1886
*Frank Stenton, Anglo-Saxon England, Oxford University Press, 3rd Edition, 1971
*Neveux, François, A Brief History of the Normans, Translated by Howard Curtis, Constable & Robinson, Ltd., London, 2008
*Crouch, David, The Reign of King Stephen, 1135-1154, Longman, New York, 2000

Κατηγορία:Κόμητες του Ε
Κατηγορία:Οίκος της Νορμανδίας
Όρος Ναρόντναγια

Το **Όρος Ναρόντναγια** (επίσης γνωστό ως **Ναρόντα** από τον λαό Κόμι και **Ποενούρ** από τον λαό Μάνσι, , *το βουνό του Λαού*) είναι η υψηλότερη κορυφή των Ουραλίων στη Ρωσία. Το υψόμετρό του είναι 1.894 μέτρα. Βρίσκεται στον αυτόνομο θύλακα της Χαντίας-Μανσίας στο Όμπλαστ του Τιουμέν, μισό χιλιόμετρο ανατολικά από τα σύνορα της Δημοκρατίας των Κόμι. 

Η ονομασία του είτε προέρχεται από τον ποταμό Ναρόντα είτε από τη λέξη για τον *λαό στα* ρωσικά*.* Δόθηκε από τον γεωλόγο Α. Ν. Αλέσκοφ το 1927 κατά τη διάρκεια του ερευνητικού έργου της Αποστολής στα Βόρεια Ουράλια της Ακαδημίας Επιστημών της ΕΣΣΔ (1924-1928), η οποία μελέτησε για πρώτη φορά λεπτομερώς την υψηλότερη ορεινή περιοχή των Βόρειων Ουραλίων (αργότερα αυτή η περιοχή έγινε γνωστή ως Υποπολικά Ουράλια).

Είναι το υψηλότερο σημείο στην Ευρωπαϊκή Ρωσία έξω από τον Καύκασο. Βρίσκεται στο υδάτινο χάσμα των Ουραλίων και ως εκ τούτου στα σύνορα μεταξύ Ευρώπης και Ασίας: ο ποταμός Ναρόντα ρέει νοτιοανατολικά από την κορυφή στον ποταμό Ομπ στη Σιβηρία και ο ποταμός Κοσίου ρέει βορειοδυτικά από την κορυφή προς τον ποταμό Πετσόρα στην Ευρώπη.

Το βουνό σχηματίζεται με χαλαζίτες και μεταμορφωσιγενή πετρώματα του Πρωτεροζωικού Μεγααιώνα και της Κάμβριας περιόδου. Υπάρχουν και μερικοί παγετώνες στο βουνό. Επίσης, υπάρχουν αραιά δάση αγριόπευκου και σημύδας στις βαθιές κοιλάδες στους πρόποδες του βουνού. Οι πλαγιές του καλύπτονται με τούνδρα ορεινών περιοχών.

Η ευκολότερη διαδρομή προς την κορυφή είναι μια τεχνικά εύκολη πεζοπορία στη μέτρια βορειοδυτική πλαγιά. Το νότιο τείχος του Ναρόντναγια είναι απότομο και χρησιμοποιείται λιγότερο συχνά για να φτάσει κανείς στην κορυφή.

Η πρώτη καταγεγραμμένη ανάβαση στην κορυφή χρονολογείται το 1929.

Σύμφωνα με νέες γραπτές πηγές, που ανακαλύφθηκαν από τον ντόπιο ιστορικό Β. Γ. Καρέλιν ήδη από το 1846, το Όρος Ναρόντναγια είχε χαρτογραφηθεί από τον Ούγγρο εξερευνητή του 19ου αιώνα Α. Ρεγκουλι υπό την ονομασία Ποενούρ, όπως το αποκαλεί ο λαός Μάνσι.

## Παραπομπές


## Βιβλιογραφία

* *Boch S.G.* Geomorphological outline of the area of the Narodnaya Mountain // Ural: Subpolar regions. L .: Rudizdat, 1935. S. 116-149. (Proceedings of the Glacial Expedition; Issue 4.)
* *Karelin V.G.* Poeng-Ur - the highest Ural Mountain. - Yekaterinburg: Ural worker, 2016 .-- 79 p.
* Narodnaya (mountain) // N - Nikolaev. - M  .: Soviet Encyclopedia, 1954. - P. 131. - ( Great Soviet Encyclopedia  : [in 51 volumes]  / Ch. Ed. B. A. Vvedensky  ; 1949-1958, vol. 29

## Εξωτερικοί σύνδεσμοι

* "Gora Narodnaya, Ρωσία" στο Peakbagger
* Όρος Ναρόντναγια

Κατηγορία:Βουνά της Ρωσίας
Ερρίκος Β΄ του Ε

Ο **Ερρίκος Β΄** (περί το 1160 - 1191) από τον Οίκο της Νορμανδίας-Ε ήταν κόμης του Ε και κύριος του Χέιστινγκς (1170 - 1191).

## Βιογραφία
Ήταν γιος και διάδοχος του Ιωάννη του Ε και της συζύγου του Αλίκης του Ομπινύ. Παντρεύτηκε την Ματθίλδη, κόρη του Χάμελιν του Γουόρεν, κόμη του Σάρρεϋ και της Ισαβέλλας του Γουόρεν, 4ης κόμισσας του Σάρρεϋ, με την οποία απέκτησε :
* Ραούλ του Ε (απεβ. 1 Μάϊου 1186).
* Γκυ του Ε (απεβ. το 1185).
* Αλίκη, διάδοχος του πατέρα της, παντρεύτηκε (1213) τον Ραούλ Α΄ του Λουζινιάν, που έγινε κόμης του Ε.
* Ιωάννα του Ε.

## Παραπομπές


## Πηγές
*Crouch, David (2005). The Birth of Nobility: Constructing Aristocracy in England and France, 900-1300. Pearson Education Limited.
*Pollock, M. A. (2015). Scotland, England and France After the Loss of Normandy, 1204-1296. The Boydell Press.
*Power, Daniel (2004). The Norman Frontier in the Twelfth and Early Thirteenth Centuries. Cambridge University Press.

Κατηγορία:Κόμητες του Ε
Κατηγορία:Οίκος της Νορμανδίας
Σινταστά

Η **Σινταστά** () είναι ένας αρχαιολογικός χώρος στο όμπλαστ του Τσελιάμπινσκ στη Ρωσία. Πρόκειται για τα ερείπια ενός οχυρωμένου οικισμού, που χρονολογείται από την Εποχή του Χαλκού (~2800–1600 π.Χ.) και είναι το κέντρο του πολιτισμού Σινταστά. Ο χώρος έχει χαρακτηριστεί «οχυρωμένο μεταλλουργικό βιομηχανικό κέντρο».

Βρίσκεται στη στέπα ακριβώς ανατολικά των Ουραλίων. Έχει πάρει το όνομά της από τον παρακείμενο ποταμό Σινταστά, παραπόταμο του Τομπόλ. Η μεταβαλλόμενη πορεία του ποταμού με την πάροδο του χρόνου κατέστρεψε το ήμισυ της περιοχής αφήνοντας πίσω του 31 από τις περίπου 50-60 κατοικίες του οικισμού.

Ο οικισμός αποτελείται από ορθογώνιες κατοικίες διατεταγμένες σε κύκλο διαμέτρου 140 μέτρων. Περιτριγυρίζεται από τείχος με πύργους και βαθιά τάφρο στο εξωτερικό του. Οι οχυρώσεις στη Σινταστά και παρόμοιους οικισμούς όπως το Αρκάιμ ήταν άνευ προηγουμένου κλίμακας για την περιοχή της στέπας. Υπάρχουν ενδείξεις μεταλλουργίας χαλκού σε κάθε σπίτι που ανασκάφηκε, και πάλι μια πρωτοφανής ένταση μεταλλουργικής παραγωγής για τη στέπα. Το κεραμικό ύφος του πρώιμου Πολιτισμού Αμπάσεβο επηρέασαν έντονα τα κεραμικά της Σινταστά. 

Λόγω της αφομοίωσης φυλών στην περιοχή των Ουραλίων, φαίνεται ανακριβές να χαρακτηρίσουμε την Σινταστά καθαρά Άρια. Στις ρίζες της, ο πολιτισμός Αμπάσεβο θα έπαιζε σημαντικό ρόλο. 

Γύρω από την τοποθεσία βρέθηκαν πέντε κοιμητήρια, το μεγαλύτερο από τα οποία (γνωστό ως *Sintashta mogila* ή SM) αποτελούνταν από σαράντα τάφους. Μερικοί εξ αυτών ήταν ταφές αρμάτων, που έφεραν έτσι στο φως κάποια από τα παλαιότερα γνωστά άρματα στον κόσμο. Άλλοι περιελάμβαναν θυσίες αλόγων - έως και οκτώ σε έναν τάφο - διάφορα πέτρινα και χάλκινα όπλα, καθώς και ασημένια και χρυσά στολίδια. Το κοιμητήριο SM επικαλύπτεται από ένα πολύ μεγάλο κουργκάν μεταγενέστερης κατασκευής. Έχει προταθεί ότι το είδος των ταφικών θυσιών στη Σιναστά έχει ισχυρές ομοιότητες με τα ταφικά τελετουργικά που περιγράφονται στη Ριγβέδα, ένα αρχαίο ινδικό θρησκευτικό κείμενο που συνδέεται συχνά με τους Πρωτο-Ινδοϊρανούς.

Η ραδιοχρονολόγηση άνθρακα από τον οικισμό και τα κοιμητήρια εκτείνεται πάνω από μια χιλιετία, γεγονός που υποδηλώνει μια προηγούμενη κατοχή, που ανήκει στον πολιτισμό Πολτάβκα. Η πλειοψηφία των χρονολογήσεων, ωστόσο, είναι περίπου το 2100-1800 π.Χ., που δείχνει μια κύρια περίοδο κατοχής του χώρου συμβατή με άλλους οικισμούς και κοιμητήρια του πολιτισμού Σινταστά.

## Παραπομπές

## Πηγές

* 

## Βιβλιογραφία
* 

Κατηγορία:Εγκαταλελειμμένοι οικισμοί στη Ρωσία
Κατηγορία:Αρχαιολογικοί τόποι στη Ρωσία
Καγκοσίμα (νομός)

Ο **Νομός Καγκοσίμα** (ιαπωνικά: 鹿 児 島 県) είναι ένας νομός της Ιαπωνίας που περιλαμβάνεται από το νησί Κιούσου και τα νησιά Ρίου Κίου. Ο νομός Καγκοσίμα έχει 1.599.779 κατοίκους και έχει γεωγραφική περιοχή 9.187 τετραγωνικών χιλιομέτρων. Ο νομός Καγκοσίμα συνορεύει με τον νομό Κουμαμότο στα βόρεια και τον Νομό Μιγιαζάκι στα βορειοανατολικά.

Η Καγκοσίμα είναι η πρωτεύουσα και η μεγαλύτερη πόλη του νομού Καγκοσίμα, ο οποίος έχει και άλλες μεγάλες πόλεις όπως η Κιρισίμα, η Κανόγια και το Σάτσουμασεντάι. Ο νομός Καγκοσίμα βρίσκεται στο νοτιότερο σημείο της νήσου Κιούσου και περιλαμβάνει τις ομάδες νησιών Σάτσουναν και Ρίου Κίου. Η ηπειρωτική επικράτεια του νομού Καγκοσίμα εκτείνεται από τη θάλασσα Αριάκε έως τον κόλπο του Σιμπούσι στις ακτές του Ειρηνικού Ωκεανού και χαρακτηρίζεται από δύο μεγάλες χερσονήσους που δημιουργούνται από τον κόλπο Καγκοσίμα.

## Ιστορία

Ο νομός Καγκοσίμα αντιστοιχεί στις αρχαίες Ιαπωνικές επαρχίες Όσουμι και Σάτσουμα, συμπεριλαμβανομένου του βόρειου τμήματος των νησιών Ρίου Κίου. Αυτή η περιοχή έπαιξε καθοριστικό ρόλο στην μεταρρύθμιση Μεϊτζί (Σάιγκο Τακαμόρι) και η πόλη Καγκοσίμα ήταν μια σημαντική ναυτική βάση κατά τη διάρκεια των πολέμων του 20ού αιώνα της Ιαπωνίας και το σπίτι του ναύαρχου Τόγκο Χεϊχάτσιρο. Πιο πρόσφατα περιστατικά είναι η βύθιση ενός κατασκοπευτικού πλοίου της Βόρειας Κορέας (το οποίο κατατασσόταν στην κατηγορία των 100 τόνων) το 2001 από την ακτοφυλακή, το οποίο αργότερα διασώθηκε και εκτέθηκε στο Τόκιο. Ένα άλλο περιστατικό έιναι και η απαγωγή ενός γραμματέα από μια παραλία της Καγκοσίμα το 1978 από πράκτορες της Βόρειας Κορέας. Αυτό έγινε γνωστό μόλις πρόσφατα, υπό τη διοίκηση Κοϊζούμι.

## Πληθυσμοί

Οι δύο κύριες εθνικές ομάδες του νομού Καγκοσίμα είναι οι Ιάπωνες και οι Ριούκινιανοί (Νήσοι Ρίου Κίου).

## Γεωγραφική θέση

Ο νομός Καγκοσίμα βρίσκεται στο νοτιοδυτικό άκρο του Κιούσου στη χερσόνησο Σάτσουμα και στη χερσόνησο Όσουμι. Ο νομός αυτός περιλαμβάνει επίσης μια αλυσίδα νησιών που εκτείνεται πιο νοτιοδυτικά του Κιούσου για μερικές εκατοντάδες χιλιόμετρα.

Ο νομός διαθέτει επίσης μια αλυσίδα ενεργών και αδρανών ηφαιστείων, συμπεριλαμβανομένου του μεγάλου Σακουρατζίμα, που υψώνεται έξω από τον κόλπο του Καγκοσίμα απέναντι από την ομώνυμη πόλη. Μια σταθερή γραμμή καπνού και τέφρας αναδύεται από την καλντέρα, που διαπερνάται από δυνατές μικρές εκρήξεις σε σχεδόν καθημερινή βάση.

## Παραπομπές


Κατηγορία:Νομοί της Ιαπωνίας
*